Lav et referat af nedenstående tekst:

Tekst:
Noget tyder dog på at mange også har det – lige præcis nu. De danske og nordjyske singler ’fejrer’ nemlig i dag, den første søndag i januar (fraset den tømmermændsramte 1. januar), en ret så speciel mærkedag. Single Sunday. Ifølge appen Tinder, der er verdens mest populære sociale app med over en halv milliard downloads, er dagen i dag, årets travleste matchdag. På denne ’super single søndag’ er der 35 procent højere swipe-aktivitet, 30 procent flere match og generelt 10 procent flere singler på appen. Det er dog ikke en mærkedag for alle. -	Jeg kender ikke meget til Tinder. Jeg har læst om en der har mødt en på Tinder, men hun var noget oppe i alderen. Sådan kommer det tørt fra Grethe Kristensen. Hun er fra Thisted og forkvinde for foreningen ANS - Aktive Nordjyske Singler for 50+-årige . Det giver meget god mening, for over halvdelen af brugerne af appen er mellem 18-25 år. - Det er jo ikke nogen på 30 år, der kommer til vores arrangementer, griner Grethe Kristensen. Ønsker sig flere medlemmer - Vi bruger mest Facebook og fortæller at, der foregår det og det i Vejgård eller et andet sted. For at folk ikke skal sidde derhjemme, siger hun. Selv bruger hun foreningen, som hun netop er blevet forkvinde for, men ellers ikke har været en del af i en flerårig periode, til at finde arrangementer, hvor hun kan komme ud og danse. Noget Grethe Kristensen elsker. -	Det har jeg savnet meget. Men jeg kan nu også godt finde på selv at tage af sted, fortæller hun. Singlegruppen savner dog flere medlemmer. Selv ved hun ikke om det er fordi flere i stedet bruger en app som Tinder. Hun forstår dog godt hvis man bruger appen til at komme i kontakt med ligesindede – uanset alder: -	Det er spændende måske – om man kan møde en. Eller man kan måske få et godt venskab ud af det, siger hun og mener ikke det er hendes opgave at vurdere om nogle kanaler er mere ’rigtige’ end andre. -	Det må være op til de enkelte, det skal jeg ikke gøre mig til konge over. 'I er for gamle' I hendes forening for midaldrende, nordjyske singler – der dog også tæller en enkelt fynbo – skal man dog komme med en ordentligt tilgang, afslører forkvinden. -	Vi havde en der kom pludseligt til en generalforsamling. Hun havde fået at vide vi skulle have et eller andet arrangement. Hun var med i en time – og så sagde hun, vi var for gamle og så kørte hun igen. Sådan opfører man sig ikke, siger Grethe Kristensen. Om vedkommende siden har kastet sig over Tinder, vides ikke. I 2022 blev der i gennemsnit redigeret 12 Tinder-bios og tilføjet 25 nye fotos i sekundet, over hele verden denne dag.

Referat:
Om en måneds tid er der valentinsdag, så du skal have swipefingeren ud, hvis du ikke vil sidde alene der.